मंच पर महिलाएं बोलीं-इस बार में वो भी जाएंगी दिल्ली
20 मार्च को जंतर-मंतर पर जाने की तैयारी
भास्करन्यूज | झज्जर
आरक्षणसमेत प्रमुख मांगों को लेकर झज्जर के राशलवाला चौक पर अखिल भारतीय जाट संघर्ष समिति का धरना लगातार जारी है। शुक्रवार को दिए गए धरने में शामिल महिलाओं ने इस बात पर एतराज जताया कि उन्हें 2 मार्च के दिल्ली कूच पर नहीं ले जाया गया। ऐसे में कुछ महिलाएं घूंघट की आड़ में मंच पर पहुंची और ऐलान कर दिया कि 20 मार्च को वो भी अपना समर्थन देने और महिला शक्ति का अहसास कराने के लिए दिल्ली जाएंगी। इसके बाद झज्जर की समिति ने भी महिलाओं की इस बात को मानते हुए इस बार पुरुषों के साथ-साथ अधिक से अधिक संख्या में महिलाओं को भी ले जाने की बात कही।
समिति के जिला प्रधान जितेंद्र उर्फ बबला रईया ने इस बात को माना कि शुक्रवार को धरने के दौरान मंच पर आकर महिलाओं ने दिल्ली जाने की बात कही है और महिला शक्ति को पूरा मान-सम्मान दिया जाएगा। शुक्रवार को सुबह से दोपहर बाद तक लोगों ने रागनी और भजनों का आनंद लिया। वहीं 20 मार्च के दिल्ली कूच के लिए रणनीति समिति में शामिल लोगों ने बनाई।
झज्जरसे हलवाई राशन भी जाएगा : झज्जरकी समिति ने बताया कि 20 मार्च के कूच की भी पूरी तैयारी है। आरक्षण की मांग को लेकर दिल्ली जाने वाले महिला पुरुषों के लिए इस बार यहां से भोजन बनवाने की बजाए दिल्ली में ही जाकर कड़ाई चढ़ाई जाएगी। जब तक दिल्ली में मार्च रहेगा राशन की आपूर्ति की जारी रहेगी। इसके लिए राशन की बोरियां ले जाएंगे। वहीं हलवाई भी बुक कर लिए गए हैं।
झज्जर. राशलवालाचौक पर घंूघट की आड़ में भाषण देती महिलाएं।
लोगों ने नहीं भरा बिल, सरपंच ने समझाया
इसबीच क्षेत्र के ढाणा गांव में उस समय अजीबो-गरीब स्थिति बिजली निगम की टीम के समक्ष पेश हो गई जब बिजली का बिल बांटने और रिकवरी करने वाली टीम से ढाणा गांव के कुछ लोगों ने कहा कि जब तक जाट आरक्षण नहीं मिल जाता वे बिजली का बिल नहीं भरेंगे। टीम ने ये जानकारी अपने अफसरों को दी। तब एसडीओ ने भी मौके पर आकर ग्रामीणों को समझाया। इसके अलावा गांव के सरपंच विजय ने भी इस बात को माना कि गांव के कुछ लोगों ने बिजली बिल नहीं देने का विरोध किया, लेकिन उन्हें समझाया गया कि है कि बिल भरे जाए। अन्यथा ग्रामीणों को ही पैनल्टी देना पड़ेगी। अब देखना यह है कि एसडीओ और गांव के सरपंच की समझाइश कितनी काम आती है। या फिर ग्रामीणों का विरोध बिजली बिल भरने में जारी रहेगा।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva